
Tehyn Soiten ammattiosastossa (ao 650) järjestetään ammattiosaston hallituksen täydennysvaalit. Hallituksen täydennysvaalissa valitaan 2 varsinaista ja 1 yleisvarajäsentä. Varajäsenet osallistuvat myös hallituksen kokouksiin. 
Jokainen ammattiosaston jäsen voi asettua ehdolle vaalissa. Erillistä ehdolle asettajaa ei tarvita. Ehdolle voi asettua täyttämällä oheisen ehdokasasiakirjan, allekirjoittamalla sen ja toimittamalla sen 4.11.2026 mennessä vaalilautakunnalle. Täytetystä ehdokasasiakirjasta voi ottaa selkeän valokuvan tai ehdokasasiakirjan voi skannata ja lähettää sen vaalilautakunnalle sähköpostilla osoitteeseen markku.vali-harju@tehy.net tai ehdokasasiakirjan voi myös toimittaa vaalilautakunnalle Tehyn postilaatikkoon (Mariankatu 16-20 / H1-talo). Muistathan allekirjoittaa täytetyn ehdokasasiakirjan. 
Ammattiosastovaaleista löydät lisätietoa ammattiosastomme verkkosivuilta www.ao650.tehy.fi. Verkkosivuilta löydät esimerkiksi vaalien tarkemman aikataulun, vaalijärjestyksen ja ehdokasasiakirjan. 
Tule rohkeasti mukaan vaikuttamaan oman ammattiosastosi toimintaan. Uusia toimijoita ja näkökulmia tarvitaan aina. Aiempaa osaamista hallitustyöskentelystä ei tarvita, ammattiosasto ja Tehy kouluttavat tehtävään. 
Ammattiosaston hallitus kokoontuu noin kerran kuukaudessa ja kokoukset ovat hybridikokouksia. Kokouksissa käsitellään mm. ammattiosaston jäsenten edunvalvontaa ja virkistystoimintaa.
Ehdokasasettelun jälkeen olemme yhteydessä kaikkiin ehdolle asettuneisiin. Lähetämme kaikille jäsenille erillisen tiedotteen ehdokkaista, syyskokouksesta ja mahdollisista äänestyksistä. 

